
Muungano wetu na nafasi ya iliyokuwa Tanganyika katika Muungano huo. Kwa
sababu hizo, tunapendekeza kama ifuatavyo kuhusu suala la Muungano:

» Sheria ibadilishwe ili kuweka utaratibu wa kuanzishwa tena kwa Serikali
ya Tanganyika itakayoweza kujadiliana mustakbala wa Muungano na
Serikali ya Mapinduzi ya Zanzibar kwa usawa. Pendekezo hili linaenda
sambamba na mapendekezo ya Tume ya Rais ya Mfumo wa Chama
Kimoja au Vyama Vingi vya Siasa (Tume ya Nyalali) na Tume ya
Kukusanya Maoni Juu ya Katiba, White Paper Na. 1 ya 1998 (Tume ya
Kisanga);

%

Serikali Mpya ya Tanganyika itakayoundwa ijadiliane upya na Serikali ya
Mapinduzi ya Zanzibar juu ya mambo ya Muungano na muundo wa
Muungano wenyewe;

» Sheria ibadilishwe ili kuweka utaratibu wa kuitishwa kwa kura ya maoni
juu ya Muungano na muundo wake;

TUME YA MABADILIKO YA KATIBA
Mheshimiwa Rais,

Sheria ya Mabadiliko ya Katiba inaunda Tume ya Mabadiliko ya Katiba ambayo
itawajibika “... kuratibu na kukusanya maoni ya wananchi juu ya Katiba (na)
kuainisha na kuchambua maoni ya wananchi....” Kazi nyingine kubwa ya Tume
hii ni kuandaa Rasimu ya Muswada wa Katiba Mpya. Wajumbe wa Tume
watateuliwa na Rais “kwa kushauriana na kukubaliana na Rais wa Zanzibar....”
Muundo wa Tume unakamilishwa na Sekretarieti ya Tume itakayoongozwa na
Katibu ambaye pia atateuliwa na Rais “baada ya kukubaliana na Rais wa
Zanzibar.” Watendaji wengine wa Sekretarieti watateuliwa na Waziri “kwa
makubaliano na Waziri mwenye dhamana ya mambo ya Katiba wa Serikali ya
Mapinduzi Zanzibar.”

Tume inatakiwa kuwasilisha ripoti yake kwa Rais wa Jamhuri ya Muungano na
kwa Rais wa Zanzibar. Baada ya hapo, Rais atachapisha - ndani ya siku
thelathini tangu kupokea ripoti ya Tume - Rasimu ya Muswada wa Katiba katika
Gazeti la Serikali na katika magazeti ya kawaida ikiambatana na taarifa kwamba
Rasimu hiyo itawasilishwa katika Bunge Maalum la Katiba kwa ajili ya
kupitishwa kuwa Katiba Mpya. Aidha, baada mashauriano na makubaliano na

Rais wa Zanzibar Rais atamwelekeza Mwenyekiti wa Tume kuwasilisha Rasimu
ya Katiba kwenye Bunge Maalum la Katiba.

MADHARA YA MASHARTI HAYA

Vifungu hivi vya Sheria ya Mabadiliko ya Katiba vina madhara makubwa
yafuatayo kwa mchakato wa utungaji wa Katiba Mpya:

Rais amepewa mamlaka ya kudhibiti mchakato wa upatikanaji wa Katiba
Mpya. Hata kama wajumbe wa Tume ya Katiba pamoja na watendaji
wakuu wa Sekretarieti yake watakuwa na sifa za kitaaluma zinazotajwa
katika Sheria, bado wanawajibika kwa Rais kwa sababu ndiye
aliyewateua na ndiye anayesimamia taratibu za kinidhamu
zinazowahusu na anaweza kuwaondoa kwenye ujumbe wa Tume ya
Katiba;

Rais ana uwezo kisheria wa kusitisha mchakato wa utungaji wa Katiba
Mpya endapo atashindwa kushauriana au kukubaliana na Rais wa
Zanzibar juu ya maelekezo kwa Mwenyekiti wa Tume kuwasilisha
Muswada wa Katiba Mpya kwenye Bunge Maalum la Katiba;

MAPENDEKEZO YA MABADILIKO

Badala ya mamlaka ya uteuzi kuwa ya Rais peke yake, tunapendekeza utaratibu
ufuatao wa kukusanya na kuratibu maoni ya wananchi juu ya Katiba Mpya na
masuala yanayohusu Muungano wetu:

>

Ziundwe Tume mbili za Katiba, moja itakayokusanya na kuratibu maoni
ya wananchi kuhusu Katiba Mpya kwa ajili ya masuala yasiyokuwa ya
Muungano yaéanganyik@na ya pili itakayokusanya na kuratibu maoni
ya wananchi juu'ya masuala ya Muungano;

Tume ya Katiba itakayohusu masuala yasiyokuwa ya Muungano ya
Tanganyika itakuwa na wajumbe na Sekretarieti watakaotoka
Tanganyika wakati Tume ya Katiba itakayohusu masuala ya Muungano
itakuwa na wajumbe na Sekretarieti watakaotoka katika pande zote
mbili za Jamhuri ya Muungano kwa msingi wa usawa wa uwakilishi;

Page 8 of 17





image9.jpeg
Kuhusu uwakilishi katika Tume hizi mbili, tunapendekeza kwamba wajumbe
wa Tume hizi wapatikane kwa utaratibu ufuatao:

» Vyama vya siasa vyenye Wabunge vitakuwa na haki ya kuteua wajumbe
wawili kwa kila chama;

A4

Vyama vya siasa vilivyosajiliwa lakini ambavyo havina uwakilishi Bungeni
vitakuwa na haki, kwa ujumla wao, ya kuteua wajumbe wawili;

» Taasisi za kiraia na mashirika yasiyokuwa ya kiserikali yatakuwa na haki,
kwa ujumla wao, za kuteua wajumbe wanne;

% Taasisi za kidini zitakuwa na haki, kwa ujumla wao, ya kuteua wajumbe
wanne;

%

Taasisi za kitaaluma zitakuwa na haki, kwa ujumla wao, ya kuteua
wajumbe wanne;

% Rais atakuwa na haki ya kuteua wajumbe sita;

Vile vile, kutokana na hatari ya mchakato wa utungwaji wa Katiba Mpya
kusitishwa na/au kuhatarishwa kwa sababu ya masharti ya mashauriano na
makubaliano na Rais wa Zanzibar, tunapendekeza ifuatavyo:

» Mara baada ya kuchapishwa kwa Rasimu ya Katiba Mpya, na ndani ya
muda usiozidi siku sitini, Rais ataitisha Bunge Maalum la Katiba kwa
Tangazo litakalochapishwa katika Gazeti la Serikali ambapo Mwenyekiti
wa Tume atawasilisha Muswada wa Katiba Mpya;

BUNGE MAALUM LA KATIBA
Mheshimiwa Rais,

Zaidi ya kuunda Tume ya Mabadiliko ya Katiba, Muswada wa Sheria ya
Mabadiliko ya Katiba unaunda pia Bunge Maalum la Katiba. Kwa mujibu wa
Sheria hii, wajumbe wa Bunge Maalum la Katiba watakuwa ni wabunge wote
wa Bunge la Jamhuri ya Muungano; wajumbe wote wa Baraza la Wawakilishi

Zanzibar; na wajumbe mia moja sitini na sita wakaoteuliwa kutoka asasi
zisizokuwa za kiserikali, asasi za kidini, vyama vya siasa vyenye usajili wa
kudumu, taasisi za elimu ya juu, makundi yenye mahitaji maalum katika jamii,
vyama vya wafanyakazi, jumuiya za wakulima na wafugaji na kikundi kingine
chochote cha watu wenye malengo yanayofanana.

Masharti haya yanayohusu wajumbe wa Bunge Maalum la Katiba yana maana
kwamba Bunge hilo litakuwa na jumla ya wajumbe 595 kwa kufuata mgawanyo
ufuatao wa kivyama:

» Wajumbe watakaotokana na Chama cha Mapinduzi (CCM) watakuwa
311 au 52% ya wajumbe wote;

v

Wajumbe watakaotokana na Chama cha Wananchi (CUF) watakuwa 65
au 11% ya wajumbe wote;

» Wajumbe watakaotokana na CHADEMA watakuwa 48 au 8% ya
wajumbe wote;

> Wajumbe watakaotokana na NCCR-Mageuzi, TLP na UDP watakuwa 6 au
1% ya wajumbe wote;

> Wajumbe wengine wasiokuwa Wabunge au wawakilishi watakuwa 1-%6‘%/
au 28% ya wajumbe wote; e

Mheshimiwa Rais,

Kwa sababu ya kutokuwepo kwa fursa ya kutosha ya mjadala wa kitaifa juu ya
Muswada wa Sheria hii, kigezo pekee ambacho kimetumiwa ili kupata
uwakilishi wa wajumbe wa Bunge Maalum la Katiba ni uwakilishi wa vyama
Bungeni na katika Baraza la Wawakilishi Zanzibar na asasi nyingine nje ya
vyama vya siasa. Vigezo muhimu, kama vile wingi wa kura za kila chama katika
Uchaguzi Mkuu wa mwaka 2010, havikuzingatiwa kabisa. Kwa mujibu wa ripoti
ya Tume ya Taifa ya Uchaguzi juu ya matokeo ya Uchaguzi Mkuu, vyama
vilipata kura za wabunge kama ifuatavyo:

» CCM ilipata kura 4,646,000 au asilimia 60 ya kura zote za wabunge;

» CUF ilipata kura 808,000 au asilimia 10 ya kura zote za wabunge;

> CHADEMA ilipata kura 1,845,000 au asilimia 24 ya kura zote za
Wabunge;

» NCCR-Mageuzi, TLP na UDP kwa ujumla wao vilipata kura 357,000 au
asilimia 5 ya kura zote za Wabunge;

Aidha, matokeo ya uchaguzi wa Rais yako kama ifuatavyo:

» Mgombea urais wa CCM alipata kura 5,276,827 au karibu asilimia 63 ya
kura zote halali;

» Mgombea urais wa CHADEMA alipata kura 2,271,941 au asilimia 27 ya
kura zote halali;

» Mgombea urais wa CUF alipata kura 695,667 au asilimia 8 ya kura zote
halali;

» Wagombea urais waliobakia waliotoka APPT-Maendeleo, NCCR-Mageuzi,
TLP na UPDP kwa ujumla wao walipata kura 153,979 au asilimia 2 ya
kura zote halali;

Kwa masharti haya ya sheria, CHADEMA ambayo ilipata kura nyingi zaidi kuliko
vyama vingine vyote vya upinzani kwa pamoja itakuwa na idadi ndogo ya
wajumbe wa Bunge Maalum |a Katiba kuliko CUF iliyopata mbili ya tano ya kura
za Wabunge wa CHADEMA au tatu ya kumi ya kura CHADEMA za urais. Tangu
Uchaguzi Mkuu, nguvu na ushawishi wa kisiasa wa CHADEMA umeongezeka
kwa kiasi kikubwa kama matokeo ya Uchaguzi Mdogo wa Ubunge Jimbo la
Igunga yanavyodhihirisha. Kwa maana hiyo, masharti haya ya sheria yanakiuka
msingi wa matakwa ya wananchi walio wengi na yanaipa CUF idadi ya
wajumbe wa Bunge Maalum la Katiba isiyostahili kutokana na wingi wa kura
ilizopata.

MADHARA YA MASHARTI HAYA

Wajumbe wa Bunge Maalum la Katiba hawatachaguliwa na wananchi kwa
sababu zifuatazo:

> Vyama vya CUF, TLP na UDP ambavyo kwa pamoja vilipata 15% ya kura
zote za Wabunge na 8% ya kura zote za Rais vitakuwa na wajumbe 71 au
12% ya wajumbe wote wa Bunge Maalum la Katiba wakati CHADEMA
ambacho ni chama kikuu cha upinzani Bungeni na kilipata 24% ya kura
zote za Wabunge na 27% vya kura zote za Rais kitakuwa na wajumbe 48
au 8% ya wajumbe wote wa Bunge Maalum la Katiba;

> Wabunge wa Bunge la Jamhuri ya Muungano na Baraza la Wawakilishi
Zanzibar hawana mamlaka kikatiba ya kutunga Katiba Mpya kwa wote
walichaguliwa kwa mujibu wa Katiba ya sasa na walikula kiapo cha
kuilinda, kuihifadhi na kuitetea Katiba ya sasa sio kuiua;

v

Wabunge na Wawakilishi wa Zanzibar ni wawakilishi wa vyama vya siasa
kwenye vyombo hivyo kwa maana kwamba sifa mojawapo kuu ya
kuchaguliwa kwao ni uanachama wa vyama vya siasa. Bunge Maalum la
Katiba kwa hulka yake na kwa uzoefu wa kimataifa huwa ni chombo cha
uwakilishi wa moja kwa moja wa wananchi bila kujali uanachama wa
vyama vya siasa na kila mtu mzima huwa na haki ya kuchagua ama
kuchaguliwa kuwa mjumbe wake;

» Bunge Maalum la Katiba linaendeleza hodhi ya CCM ya mchakato wa
Katiba Mpya kwa kuipa zaidi ya nusu ya wajumbe wa Bunge hilo. Aidha,
kwa kushirikiana na CUF kama ambavyo imefanya tangu kuundwa kwa
Serikali ya Umoja wa Kitaifa huko Zanzibar mwaka 2010, kambi ya CCM
na CUF itakuwa na wajumbe 376 au asilimia 63 ya wajumbe wote. Kwa
hesabu hizi, CCM na CUF watahitaji wajumbe wengine 12 tu ili
kuwawezesha kupata theluthi mbili ya kura zote za wajumbe wa Bunge
Maalum la Katiba za kuwawezesha kupitisha jambo lolote wanalolitaka
katika Katiba Mpya;

» Wajumbe 166 wengine wanaowakilisha taasisi nje ya Wabunge na
Wawakilishi hawajachaguliwa na mtu yeyote na wala na taasisi zao
kwani Sheria haisemi ni nani atakayewateua na/au kuwachagua;

MAPENDEKEZO YA MABADILIKO

Badala ya utaratibu uliowekwa na Sheria ya Mabadiliko vya Katiba,
tunapendekeza wajumbe wa Bunge Maalum la Katiba wapatikane kwa
kuchaguliwa moja kwa moja na wananchi kwa msingi wa kila mtu mzima awe
na haki ya kuchagua au kuchaguliwa kuwa mjumbe. Sheria inaweza kuweka
utaratibu kwamba uchaguzi wa wajumbe wa Bunge Maalum la Katiba ufanyike
kwa kuzingatia mipaka ya sasa vya majimbo ya uchaguzi au kuwe na
mchanganyiko kati ya majimbo ya uchaguzi na mamlaka za halmashauri za
mitaa.

Aidha, kwa lengo la kujenga muafaka wa kitaifa juu ya Katiba Mpya,
tunapendekeza kuitishwa kwa Mkutano wa Kitaifa wa Katiba ambao utakuwa
na uwakilishi mpana na ambao sio lazima uwe wa kuchaguliwa moja kwa moja
kama inavyopendekezwa kwenye Sheria. Inawezekana kubadilisha muundo wa
sasa wa Bunge Maalum la Katiba na kuufanya kuwa muundo wa Mkutano wa
Kitaifa wa Katiba halafu Sheria kufanyiwa marekebisho ili kuruhusu uchaguzi
wa Bunge Maalum la Katiba.

MABARAZA YA KATIBA

Sheria ya Mabadiliko ya Katiba inaanzisha Mabaraza ya Katiba kwa ajili ya
kutoa maoni juu ya Rasimu ya Katiba. Mabaraza haya yataundwa na Tume ya
Katiba na yatajadili na kutoa maoni kwa kupitia mikutano itakayoitishwa na
Tume. Sheria hii inakataza mtu yeyote kufanya “... shughuli ya kukusanya na
kuratibu maoni ya wananchi ... au kuendesha elimu juu ya mabadiliko ya Katiba
kinyume na masharti ya Sheria hii....” Adhabu, kwa yeyote atakayetiwa hatiani
kwa makosa haya, ni faini ya kati ya shilingi milioni tano hadi milioni kumi na
tano au kifungo cha kati ya miaka mitatu hadi saba au vyote kwa pamojal

MADHARA YA MASHARTI HAYA

Masharti haya Sheria ya Mabadiliko ya Katiba yana madhara makubwa sana sio
tu kwa mchakato wa utungaji wa Katiba Mpya bali pia kwa haki za kibinadamu
na za kikatiba zinazotambuliwa na kulindwa na Katiba na sheria zetu pamoja na
sheria za kimataifa ambazo Tanzania imeziridhia:

% Sheria hii inazuia wananchi kupata na kutawanya habari za mambo na
matukio muhimu kwa maisha yao kama vile mchakato wa utungaji wa
Katiba Mpya kinyume na haki ya uhuru wa kuwa na maoni yoyote na
kutoa nje mawazo yake, na kutafuta, kupokea na kutoa habari kupitia

chombo chochote na pia uhuru wa mawasiliano yake kutoingiliwa kati;

% Sheria inazuia wananchi kutoa na/au kupewa taarifa kuhusu matukio
mbali mbali nchini ambayo ni muhimu kwa maisha na shughuli za
wannchi kama vile elimu juu ya mabadiliko ya Katiba;

% Sheria inaweka utaratibu ambao utahakikisha kwamba ni matakwa ya
Rais anayeiteua Tume ya Katiba na chama chake ndio yatakayotekelezwa
katika mchakato wa utungaji wa Katiba Mpya;

% Kwa kufanya upinzani wa amani wa utaratibu mzima wa utungaji Katiba
Mpya kuwa kosa la jinai, Sheria inaweka masharti ya kidikteta yenye
lengo la kunyamazisha wapinzani wa Serikali, chama tawala na sera zake
juu ya utungaji wa Katiba Mpya. Aidha, Sheria hii inaweka mtego kwa
wananchi ambapo sasa wataweza kukamatwa, kushtakiwa na
kuadhibiwa kwa sababu tu ya kuelezea ubovu wa utaratibu wa utungaji
wa Katiba Mpya nje ya utaratibu uliowekwa na Sheria hii;

MAPENDEKEZO YA MABADILIKO
Mheshimiwa Rais,

Tunapendekeza kwamba vifungu vyote vinavyokiuka haki za kimsingi za
kikatiba vifutwe na kuwepo na uhuru kamili wa kujadili, kukusanya na kuratibu
maoni ya wananchi juu ya utungaji wa Katiba Mpya hata kama itakuwa
kinyume na matakwa ya Tume ya Katiba na masharti ya Sheria hii.

UHALALISHAJI WA KATIBA MPYA

Sheria ya Mabadiliko ya Katiba inaweka utaratibu wa kuwa na kura ya maoni
kwa lengo la kuihalalisha Katiba Mpya. Kwa mujibu wa Sheria hii, watu wote
walioandikishwa kuwa wapiga kura kwa mujibu wa Sheria ya Uchaguzi ya Taifa
na Sheria ya Uchaguzi ya Zanzibar, watakuwa na haki ya kupiga kura katika
kura hiyo ya maoni. Aidha, matokeo ya kura ya maoni yataamuliwa kwa msingi
wa kuungwa mkono kwa zaidi ya 50% ya kura zote zilizopigwa Tanzania Bara na
kiasi hicho hicho kwa Zanzibar. Sheria inaelekeza kwamba kura ya maoni
itaratibiwa na kusimamiwa na Tume ya Taifa ya Uchaguzi kwa kushirikiana na
Tume ya Uchaguzi ya Zanzibar. Tume hizi mbili ndizo zitakazotengeneza swali

litakaloulizwa kwenye kura ya maoni. Aidha, utaratibu utakaotumika katika
kura ya maoni ni ule unaotumika katika chaguzi za kawaida katika nchi yetu.

Vile vile, Sheria hii inaelekeza kwamba kura ya maoni itarudiwa endapo kura za
‘NDIYO’ na ‘HAPANA.’ Hata hivyo, “endapo wingi wa kura ya maoni utakuwa ni
‘HAPANA’, Katiba ya Jamhuri ya Muungano ya mwaka 1977, itaendelea
kutumika.” Aidha, Sheria inampa Rais mamlaka ya “kuliitisha tena Bunge
Maalum la Katiba lenye wajumbe wale wale siku zijazo kwa ajili ya kutunga
masharti ya katiba kabla ya kuizindua Katiba inayopendekezwa kwa lengo la
kurekebisha masharti yaliyomo kwenye Katiba iliyopendekezwa.”

MADHARA YA MASHARTI HAYA

Masharti yanayohusu kura ya maoni, Tume ya Taifa ya Uchaguzi na mfumo
mzima wa kisheria na kitaasisi unaoendesha chaguzi za nchi yetu yana
madhara makubwa yafuatayo:

» Wajumbe wote wa Tume ya Taifa ya Uchaguzi ni wateuliwa wa Rais,
wakati watendaji wa ngazi zote wanaosimamia uchaguzi ni watumishi
wa umma walioko chini ya Rais;

» Mfumo huu wa uchaguzi na watendaji wake wameonyesha wazi
kutokuwa huru na kuipendelea CCM katika chaguzi mbali mbali ambazo
zimeendeshwa hapa nchini. Kwa maana hiyo, Tume ya Uchaguzi ya Taifa
haiaminiki na wala haiaminiwi na vyama vya upinzani na kura yoyote ya
maoni itakayosimamiwa na Tume hiyo itakosa uhalali wa kisiasa;

» Mfumo mzima wa kisheria unaohusu uchaguzi katika Tanzania
umejengwa juu ya msingi wa siasa za ushindani wa vyama vingi. Mfumo
huu wa kisheria haujaweka utaratibu wowote kuhusu kura ya maoni na
namna ya kuiendesha na kuisimamia na pia nafasi ya vyama vya siasa
katika kura hiyo ya maoni;

% Sheria hii inawalazimisha wananchi kuikubali Katiba Mpya hata kama
itakuwa mbovu kwa sababu endapo wataikataa katika kura ya maoni,
basi Katiba ya sasa ambayo kila mtu anakubali haifai tena katika
mazingira ya sasa ya nchi itaendelea kuwa na nguvu;

» Sheria inampa Rais mamlaka juu ya Bunge Maalum la Katiba wakati

Bunge hilo linatakiwa kuwa chombo huru na chenye mamlaka ya juu
kuliko mamlaka nyingine zozote katika nchi yetu.

MAPENDEKEZO YA MABADILIKO

Masharti haya ya Sheria ya Mabadiliko ya Katiba yanahitaji kubadilishwa katika
maeneo yafuatayo:

% Masharti ya Katiba ya sasa ya Jamhuri ya Muungano na Sheria za

v

Uchaguzi yanahitaji kufanyiwa marekebisho ili kuiunda upya Tume ya
Taifa ya Uchaguzi kwa lengo la kuipa uhuru mkubwa zaidi; na kwa lengo
|a kuweka utaratibu wa namna ya kuendesha kura ya maoni;

Sheria iweke wazi kwamba endapo Katiba Mpya itakataliwa na wananchi
walio wengi kwenye kura ya maoni, basi mchakato wa utungaji wa
Katiba Mpya utaanza tena kwa kuzingatia matakwa na makubaliano ya
wadau mbali mbali;

Sheria iweke wazi kwamba Rais hana mamlaka yoyote juu ya Bunge
Maalum la Katiba zaidi ya mamlaka ya kuliitisha kwa mara ya kwanza na
kwamba mamlaka ya Bunge hilo yataisha mara baada ya kupitishwa kwa
Katiba Mpya katika Bunge Maalum la Katiba.

HATUA ZA KUCHUKULIWA NA RAIS

Mheshimiwa Rais,

Kama Kambi Rasmi ya Upinzani Bungeni ilivyosema wakati inaelezea sababu za
kutokushiriki katika mjadala wa Sheria ya Mabadiliko ya Katiba, Sheria hii ni
Sheria muhimu kuliko pengine sheria nyingine yoyote ambayo Bunge la Kumi
litapata fursa ya kuijadili na kuipitisha. Ni muswada wa kihistoria kwa vile,
tangu uhuru wa Tanganyika miaka hamsini iliyopita, na tangu Muungano miaka
karibu arobaini na nane iliyopita, Watanzania hatujawahi kupata fursa ya
kujadili na kuamua mustakbala wa taifa letu kikatiba kwa utaratibu kama
uliowekwa katika Sheria hii. Hata hivyo, kwa jinsi ambavyo Sheria hii
ilivyoandaliwa na kwa maudhui yake na kwa jinsi ilivyopelekwa Bungeni na

kupitishwa, ni wazi Watanzania wamekoseshwa fursa ya kuamua mustakbala
wa taifa letu kwa njia ya amani na maridhiano.

Tunakushauri, Mheshimiwa Rais, utumie mamlaka yako ya kikatiba kukataa
kuukubali Muswada wa Sheria hii ili kuwapa Watanzania fursa ya kutengeneza
mchakato wa Katiba Mpya utakaowawezesha Watanzania wote bila kujali
itikadi zao za vyama vya siasa, kutunga Katiba yao wenyewe.

Tunaomba kuwasilisha,

1. Mheshimiwa Freeman A. Mbowe (MB)

2. Mheshimiwa Said Amour Arfi (MB)

3. Mheshimiwa Profesa Mwesiga Baregu

4. Mheshimiwa Profesa Abdallah J. Safari

5. Mheshimiwa Said Issa Mohamed

6. Mheshimiwa Tundu A. Lissu (MB)

7. Mheshimiwa John J. Mnyika (MB)

WARAKA WA CHAMA CHA DEMOKRASIA NA MAENDELEO
(CHADEMA)
KWA
RAIS WA JAMHURI YA MUUNGANO WA TANZANIA
MHESHIMIWA JAKAYA MRISHO KIKWETE
JUU YA
SHERIA YA MABADILIKO YA KATIBA, 2011

Mheshimiwa Rais,

Sisi ambao majina yetu yameambatanishwa chini ya Waraka huu
tunakuandikia, kwa niaba ya Kamati Kuu ya Chama cha Demokrasia na
Maendeleo (CHADEMA), kukushauri kutumia mamlaka yako chini ya ibara ya
97(2) ya Katiba ya Jamhuri ya Muungano kukataa kuukubali Muswada wa
Sheria ya Mabadiliko ya Katiba ya mwaka 2011 uliopitishwa na Bunge la
Jamhuri ya Muungano tarehe 18 Novemba, 2011. Sheria hiyo sasa inasubiri
ridhaa yako Mheshimiwa Rais kabla ya kuanza kutumika. Ushauri wetu
unatokana na imani yetu endapo Muswada huu utapata ridhaa yako na kuanza
kutumika kama Sheria utakuwa na madhara makubwa kwa mchakato mzima
wa utungaji wa Katiba Mpya na amani na utulivu wa nchi yetu kwa sababu
zifuatazo zitokanazo na Muswada wenyewe.

USHIRIKISHWAJI HAFIFU WA WABUNGE NA WANANCHI
Mheshimiwa Rais,

Muswada wa Sheria ya Mabadiliko ya Katiba ulichapishwa kwa mara ya
kwanza kwenye Gazeti la Serikali la tarehe 11 Machi 2011. Muswada huo
ulipelekwa katika Mkutano wa Tatu wa Bunge la Jamhuri ya Muungano kwa
Hati ya Dharura tarehe 9 Aprili 2011. Hata hivyo, baada ya upinzani mkubwa
dhidi ya Muswada huo kujitokeza karibu nchi nzima, Bunge lililazimika kuondoa
Hati ya Dharura na hivyo kufanya Muswada kushughulikiwa kwa mujibu wa
utaratibu wa kawaida wa kutunga sheria uliowekwa na Kanuni za Kudumu za
Bunge. Katika kufanya hivyo, Bunge liliiagiza Serikali kufanya mambo yafuatayo

kwa mujibu wa Taarifa Rasmi ya Majadiliano Katika Bunge ya tarehe 15 Aprili
2011:

(a) “Muda zaidi utolewe kwa Kamati na wananchi kuufikiria Muswada huu.

Katika kufanikisha hili, “... iandae Muswada huu kwa lugha ya Kiswahili ili

wananchi wenyewe waweze kusoma yaliyomo kwenye Muswada huo
badala ya kupewa tafsiri tu na watu wengine;

(b) “Muswada uchapishwe kwenye magazeti na kutangazwa kwenye
vyombo mbali mbali vya habari ili kutoa fursa ya kutosha kwa wananchi
wengi kuuelewa na kuutolea maoni;

(c) “Utangulizi wa Muswada huu uwekwe vizuri zaidi ili wananchi waelewe
madhumuni ya Muswada huu, kwani imeonekana wazi wananchi wengi
wanadhani tayari tumeanza kuandika Katiba, kumbe lengo la Muswada
huu ni kutunga Sheria ya Kuunda Tume ya Kukusanya Maoni tu.”

Katika kutoa maagizo haya, Bunge lilisitiza kwamba “... Muswada huu uko
ndani ya Bunge, hauko serikalini.” Hata hivyo, hakuna hata moja ya maagizo
haya ya Bunge ambalo lilitekelezwa na Serikali. Kamati ya Sheria na Katiba
haikukaa kuujadili Muswada tena kati ya tarehe 15 Aprili hadi tarehe 24
Oktoba 2011 wakati Muswada ulipoletwa kwenye Kamati ukiwa umefanyiwa
marekebisho makubwa. Tafsiri ya Kiswahili ya Muswada wa Aprili ililetwa
Bungeni tarehe 5 Novemba, siku tatu kabla ya Bunge kuanza Mkutano wake wa
Tano. Kwa maana hiyo, Muswada wa Sheria uliotolewa maoni na wadau kabla
ya tarehe 24 Oktoba ni ule wa Aprili ambao maoni ya wadau yalitolewa tarehe
11 Aprili 2011. Wananchi hawakupatiwa fursa ya kutosha ya kutoa maoni yao
juu Muswada ulioletwa Bungeni ukiwa umefanyiwa marekebisho kwa sababu
Muswada huo ulitolewa kwenye Kamati tarehe 24 Oktoba na uligawiwa kwa
Wabunge wote tarehe 5 Novemba 2011.

Muswada wa Sheria hii muhimu ulihitaji na bado unahitaji mjadala wa kitaifa
wa wananchi kama ambavyo makundi mbali mbali ya kijamii na asasi za
kitaaluma kama Chama cha Mawakili Tanganyika, Chama cha Majaji Wastaafu,
Chama cha Wanataaluma wa Chuo Kikuu cha Dar es Salaam, asasi zote zaidi ya
180 zinazounda Jukwaa la Katiba, Umoja wa Vyama vya Wafanyakazi Tanzania
(TUCTA), Umoja wa Madhehebu ya Kidini Tanzania (Inter-Religion Council for
Peace in Tanzania(IRCPT) na watu mashuhuri kama Jaji Mkuu mstaafu
Barnabas Samatta na msomi mashuhuri nchini Profesa Issa Shivji wamedai
katika mijadala inayoendelea nchi nzima. Aidha, Bunge lilihitaji, Bay allo
linahitaji, muda zaidi wa kuyatafakari mambo makubwa Bay a kimsingi ambayo
limeyapitisha kuwa sheria. Katika mazingira haya, tunaamini kwamba ni busara
kwako Mheshimiwa Rais kukataa kuukubali Muswada huu ili kuruhusu mjadala
wa wananchi unaohitajika ufanyike.

SUALA LA MUUNGANO NA NAFASI YA ZANZIBAR

Mheshimiwa Rais,

Muungano wetu upo katika hatari kubwa ya kuvunjika kwa sababu ya
mabadiliko makubwa ya kikatiba ambayo yamefanyika katika Katiba ya
Zanzibar, 1984 na kutokana na Muswada wa Sheria ya Mabadiliko ya Katiba. Hii
ni kwa sababu Sheria ya Mabadiliko ya Kumi ya Katiba, 2010, inaashiria tafsiri
mpya ya Makubaliano ya Muungano na ya Katiba ya Jamhuri ya Muungano wa
Tanzania ambayo inahoji misingi ya Jamhuri ya Muungano kama nchi moja,
mamlaka ya Rais wa Jamhuri ya Muungano, na mambo muhimu ya Muungano
kama ifuatavyo:

>

4

Wakati Katiba ya Jamhuri ya Muungano inatamka wazi kwamba
‘Tanzania ni nchi moja na ni Jamhuri ya Muungano’, Katiba ya sasa ya
Zanzibar inatamka kwamba ‘Zanzibar ni miongoni mwa nchi mbili
zinazounda Jamhuri ya Muungano wa Tanzania’;

Wakati Katiba ya Jamhuri ya Muungano inampa Rais wa Jamhuri ya
Muungano — kwa kushauriana kwanza na Rais wa Zanzibar - mamlaka ya
kuigawa Tanzania Zanzibar katika mikoa, wilaya na maeneo mengineyo,
Katiba ya sasa ya Zanzibar inampa Rais wa Zanzibar mamlaka hayo kwa
kufuata utaratibu uliowekwa na sheria iliyotungwa na Baraza la
Wawakilishi;

Wakati Katiba ya Jamhuri ya Muungano inatamka wazi kwamba ‘Rais (wa
Jamhuri ya Muungano) atakuwa Mkuu wa Nchi, Kiongozi wa Serikali na
Amiri Jeshi Mkuu’, Katiba ya sasa ya Zanzibar inatamka wazi kwamba
‘kutakuwa na Rais wa Zanzibar ambaye atakuwa Mkuu wa Nchi ya
Zanzibar....” Aidha, Katiba ya sasa ya Zanzibar inatamka wazi kwamba
‘Rais (wa Zanzibar) atakuwa Kamanda Mkuu wa Idara Maalum’;

Wakati Katiba ya Jamhuri ya Muungano inatamka wazi kwamba mambo
ya ulinzi na usalama yakiwemo mambo ya kijeshi ni mambo ya
Muungano, Katiba ya sasa ya Zanzibar inaunda vikosi vya kijeshi
vinavyojulikana kama Idara Maalum za Serikali ya Mapinduzi ya Zanzibar
ambazo ni Jeshi la Kujenga Uchumi (JKU), Kikosi Maalum cha Kuzuia

Magendo (KMKM), Chuo cha Mafunzo na Idara nyingine yoyote
itakayoanzishwa na Rais wa Zanzibar ‘ikiwa ataona inafaa’;

Wakati Katiba ya Jamhuri ya Muungano inaipa Mahakama ya Rufani ya
Tanzania mamlaka ya kusikiliza rufaa dhidi ya maamuzi ya Mahakama
Kuu (ikiwemo Mahakama Kuu ya Zanzibar), Katiba ya sasa ya Zanzibar
imefuta haki ya Wazanzibari kukata rufaa katika Mahakama ya Rufani ya
Tanzania dhidi ya uamuzi wowote wa Mahakama Kuu ya Zanzibar
unaohusu ukiukwaji wa haki za kimsingi za binadamu; na

Wakati Katiba ya Jamhuri ya Muungano inatambua nafasi ya Waziri
Kiongozi katika muundo wa Serikali ya Mapinduzi ya Zanzibar, Katiba ya
sasa ya Zanzibar imefuta nafasi hiyo na kuunda nafasi mbili
zinazojulikana kama ‘Makamo wa Kwanza na Makamo wa Pili wa Rais’;

Tafsiri hii mpya ya Makubaliano ya Muungano na Katiba ya Jamhuri ya
Muungano imetiliwa nguvu kubwa na Muswada wa Sheria ya Mabadiliko ya
Katiba ambayo imeipa Zanzibar nafasi na ushawishi mkubwa katika utungaji wa
Katiba Mpya kama ifuatavyo:

5
>

Y

Rais hawezi kuunda Tume ya Katiba bila kwanza ‘kushauriana na
kukubaliana’ na Rais wa Zanzibar;

Uteuzi wa Katibu wa Tume unahitaji pia kuwepo makubaliano na Rais wa
Zanzibar;

Uteuzi wa watendaji wengine wa Tume unalazimu kuwepo makubaliano
kati ya Waziri na Waziri mwenzake wa Zanzibar;

Tume ya Katiba inatakiwa kuwasilisha ripoti yake kwa Rais na kwa Rais
wa Zanzibar;

Baada ya kupokea ripoti hiyo, Rais, ‘baada ya kushauriana na
kukubaliana’ na Rais wa Zanzibar, “... atamuagiza Mwenyekiti wa Tume
kuwasilisha rasimu ya Katiba katika Bunge Maalum.”

Kwa Sheria hii, Mheshimiwa Rais, Rais wa Zanzibar sio tu kwamba ana
mamlaka karibu sawa na Rais wa Jamhuri ya Muungano bali pia ana kura ya
turufu katika mchakato mzima wa Katiba Mpya. Hii ni kwa sababu endapo
‘mashauriano na makubaliano’ hayatafanyika au yakishindikana basi mchakato
mzima wa utungaji wa Katiba Mpya utasimama. Lakini nafasi na ushawishi
mkubwa wa Zanzibar hauishii katika kura ya turufu aliyo nayo Rais wa Zanzibar
pekee yake. Zanzibar ina ushawishi mkubwa vile vile kutokana na nafasi kubwa

iliyo nayo katika vyombo vingine vinavyoundwa na Sheria ya Mabadiliko ya
Katiba kama ifuatavyo:

>

Kwa mujibu wa Sheria hii, “... muundo wa Tume utazingatia msingi wa
kuwepo kwa uwakilishi ulio sawa kwa kila upande wa Jamhuri ya
Muungano.” Hii ina maana kwamba wajumbe wa Tume na Sekretarieti
yake wanatakiwa wawe sawa kwa sawa kati ya Tanzania Bara na
Zanzibar;

Kwa muundo wa sasa wa Bunge la Jamhuri ya Muungano, Zanzibar
inawakilishwa na Wabunge 83 au 23.5% ya wabunge wote wa Bunge la
Jamhuri ya Muungano;

Kwa mujibu wa Katiba ya Zanzibar, jumla ya wajumbe wa Baraza la
Wawakilishi kwa sasa ni 81;

Sheria inaelekeza kwamba idadi ya wajumbe wanaotoka Zanzibar katika
Bunge Maalum la Katiba ambao wanatoka nje ya Bunge na Baraza la
Wawakilishi “... haitapungua theluthi moja ya Wajumbe hao.” Theluthi
moja ya wajumbe hao ni wajumbe 55;

Kwa mujibu wa Sheria hii, idadi ya Wajumbe wa Bunge Maalum la Katiba
kutoka Zanzibar itafikia 219 kati ya wajumbe 595 wa Bunge Maalum la
Katiba. Idadi hii ni karibu 37% ya wajumbe wote wa Bunge Maalum la
Katiba;

MADHARA YA MASHARTI HAYA

Mheshimiwa Rais,

Masharti haya ya Sheria ya Mabadiliko ya Katiba yana athari kubwa kwa
Jamhuri ya Muungano wa Tanzania kwa sababu yanakiuka Makubaliano ya
Muungano ya mwaka 1964, Katiba ya sasa ya Jamhuri ya Muungano na hata
Katiba ya sasa ya Zanzibar kama ifuatavyo:

>

Kwa mujibu wa Katiba ya Jamhuri ya Muungano, masuala yote
yanayohusu Muungano kama vile Katiba ya Tanzania yamekasimiwa kwa
vyombo vya uwakilishi Serikali ya Jamhuri ya Muungano yaani Bunge la
Jamhuri ya Muungano;

Kwa mujibu wa Katiba ya sasa, Rais wa Zanzibar ni mmoja wa wajumbe
wa Baraza la Mawaziri la Serikali ya Jamhuri ya Muungano na kwa hiyo ni
mshiriki wa maamuzi yote ya Serikali hiyo;

Kwa mujibu wa Katiba ya sasa, Zanzibar inawakilishwa ndani ya Baraza la
Mawaziri la Muungano na Makamu wa Rais ambaye “... ndiye Msaidizi
Mkuu wa Rais kuhusu mambo yote ya Jamhuri ya Muungano....”

Kwa mujibu wa Katiba ya sasa na muundo wa Bunge la sasa la Jamhuri ya
Muungano, Zanzibar inawakilishwa na Wabunge 83 au 23.5% vya
Wabunge wote wa Bunge la Jamhuri ya Muungano;

Kwa mujibu wa Katiba ya sasa ya Jamhuri ya Muungano na ya Zanzibar,
Baraza la Wawakilishi Zanzibar lina mamlaka ya kutunga sheria katika
Zanzibar ‘... juu ya mambo yote yasiyo mambo ya Muungano....’

Kwa mujibu wa Katiba ya sasa ya Jamhuri ya Muungano, mambo
muhimu ya Muungano yanayoihusu Zanzibar hayawezi kubadilishwa bila
ridhaa ya theluthi mbili ya Wabunge wote wa Zanzibar na wa Tanzania
Bara;

MAPENDEKEZO YA MABADILIKO

Mheshimiwa Rais,

Tunaamini kwamba tafsiri hii mpya ya Makubaliano ya Muungano na ya Katiba

ya Jamhuri ya Muungano inarudisha mezani mjadala juu ya muundo wa

